钦定古今图书集成/理学汇编/经籍典/第196卷 > 日知录二 > 大夫称子
## 钦定古今图书集成/理学汇编/经籍典/第196卷 > 日知录二 > 大夫称子

周制，公、侯、伯、子、男为五等之爵，而大夫虽贵，不敢称
子。《春秋》自僖公以前，大夫并以伯、仲、叔、季为称。

《诗》云：“伯兮叔兮。” 此大夫之称也。《春秋》僖公十五年，“震夷伯之庙。” 杜氏注：夷，谥；伯，字。大夫既卒，书字。

三桓之先，曰共仲，曰僖叔，曰“成季。”孟孙氏之称子也，
自蔑也。

文公十五年

叔孙氏之称子也，《自豹》也。

襄公七年

季孙氏之称子也，自行父也。

《文公十三年　》、闵公元年书“季子” ，二年书“高子” ，皆《春秋》之特笔。

晋之诸卿，在文公以前无称“子”者。魏氏之称子也，自
犨也。

僖公二十三年

栾氏之称子也，自枝也。

僖公二十八年

赵氏之称“子也”，自衰也。

文公二年

文公十三年

却氏之称“子也”，自缺也。

文公十三年

知氏之称子也，自首也。

宣公十二年

范氏之称子也，自会也。

宣公十二年

韩氏之称“子”也，自，厥也。

宣公十二年

晋、齐、鲁、卫之执政称“子”，他国惟郑间一有之，馀则否，
不敢与大国并也。鲁之三家称“子”，如臧氏、子服氏、叔
仲氏，皆以伯叔称焉，不敢与三家并也。

惟襄公十四年，有“子叔齐子” ，《论语》有卞庄子。

其生也，或以伯仲称之，如赵孟智伯，死则谥之，而后
子之，犹国君之死而谥称“公”也。于此可以见世之升
降焉。读《春秋》者，其可忽诸！

春秋时，大夫虽僭称子，而不敢称于其君之前，犹之
诸侯僭称公，而不敢称于天子之前也。何以知之？以
《卫孔悝之鼎铭》知之，曰：“献公乃命成叔，纂乃祖。”服曰：
“乃考文叔，兴旧耆。”欲成叔，孔成子烝鉏也；文叔，孔文
子圉也。叔而不子，是君前不敢子也。

《左传》韩厥言于晋侯，亦云“成季宣孟。”

犹有先王之制存焉。

陆淳曰：“侯伯、子、男之位皆得称其君曰公，其子孙亦曰公子而谥不得云公者，谥是王所赐也。大夫之臣得称其主曰子而谥不得称子者，谥是君所赐也。”

至战国，则子又不足言，而封之为君矣。《洛诰》“予旦以
多子，越御事。”多子犹《春秋传》之言“群子”也。

宣公十二年

唐孔氏以为“大夫皆称子”，非也。

《春秋》自僖、文以后，而执政之卿始称“子。”其后则匹夫
而为学者所宗，亦得称“子”，老子、孔子是也。

孔子弟子惟有子、曾子二人称，“子闵子、冉子” ，仅一见。

又其后则门人亦得称之，“乐正子、公都子”之流是也。

《孟子》乐正子注：“子，通称。”

故《论语》之称“子”者，皆弟子之于师。

如云“非不说子之道” ，“卫君待子而为政” 之类。

《孟子》之称“子”者，皆师之于弟子。

如云“子诚齐人也。子亦来见我乎” 之类。

亦世变之所从来矣。

《论语》称孔子为“子”，盖夫子而省其文，门人之辞也。亦
有称夫子者，夫子矢之，夫子喟然叹曰：“夫子不答。”夫
子莞尔而笑。夫子怃然曰：“不直曰子，而加以夫避，不
成辞也。”

即此可悟《春秋书》法，凡对君卿大夫皆称孔子，又《季氏》一篇，皆称“孔子” ，乃记者之异。